Modurgad

Gorymdaith o gerbydau modurol yw modurgad. Gwelir yn aml mewn cynhebryngau, ac i gludo unigolion pwysig megis penaethiaid llywodraethau.

 Geirdarddiad 
Cyfaddasiad o'r gair Saesneg motorcade yw "modurgad". Bathwyd motorcade gan Lyle Abbot ym 1912 neu 1913 pan oedd yn olygydd ceir yr Arizona Republican. Ffurfiodd y gair ar sail cavalcade (mintai o farchogion neu geffylgad), gair Saesneg a ddaw o'r Ffrangeg ac yn y bôn o Ladin, gan iddo gamdybio taw ôl-ddodiad o'r ystyr "gorymdaith" yw -cade. Nid oedd y fath ôl-doddiad yn bodoli yn Ffrangeg neu Ladin, ond erbyn heddiw ôl-ddodiad cynhyrchiol yn y Saesneg yw -cade. "Erchyllter" yw'r gair yn ôl y geiriadurwr Eric Partridge, a "bathiad ffug" yn ôl y llenor Lancelot Hogben. Gwir ôl-ddodiad y gair cavalcade yw -ade.

 Cyfeiriadau 

Categori:Cerbydau ffordd
Categori:Gorymdeithiau